La ora 18.31, polițiștii Secției nr.13 Rurală Segarcea au fost sesizați că, în Primăria Calopăr, a decedat o femeie, relatează Gazeta de Sud.
"La faţa locului s-au deplasat de urgenţă poliţiştii, ocazie cu care s-a stabilit că o femeie de 57 de ani, din municipiul Craiova, angajată a respectivei instituţii publice, a decedat", au precizat poliţiştii doljeni.
În cauză a fost întocmit dosar penal sub aspectul săvârșirii infracțiunii de ucidere din culpă.
Cercetările sunt continuate pentru stabilirea cu exactitate a împrejurărilor în care a avut loc evenimentul.
Trupul neînsuflețit a fost transportat la Serviciul de Medicină Legală Dolj în vederea efectuării necropsiei.